ཧྥོ་རན་ཙི་ཁབ་ཁསྟེ།ནུབ་ཕྱོགས་དེང་རབས་རྩོམ་རིག་གི་ཡབ་ཆེན་ཏུ་འབོད་པའི་ཨོ་སི་ཐྲི་ཡའི་རྩོམ་པ་པོ་འདི་ཉིད།འཇར་མན་དང་ཧྥ་རན་སིའི་དམག་འཁྲུག་མཚམས་བཞག་མ་ཐག་ཅིང་།སྤྱི་ཚོགས་རིང་ལུགས་ཀྱི་ཡོ་ལང་རྒྱས་པ་དང་།མ་རྩ་རིང་ལུགས་ཀྱི་རླུང་རྟ་ཉམས་ཏེ།ཡོ་རོབ་ཕྱོགས་ཀྱི་མི་རྣམས་སྐྱབས་མེད་མགོན་བྲལ་གྱི་ངང་ཚུལ་དུ་ལུས་པའི་སྐབས་ཀྱི།སྤྱི་ལོལོའི་ཟླཔའི་ཚེསཉིན་ཡ་ཧུ་དཱ་པའི་ཁྱིམ་ཚང་ཞིག་ཏུ་སྐྱེས།ཡི་མུག་རེ་ཆད་ཀྱི་འདུ་བྱེད་འདི་དག་ལོ་ངོ་སུམ་ཅུའི་ཕྱིས་ཀྱི་མངོན་མཚོན་རིང་ལུགསལས་ཡོངས་སུ་བསྟན་ཡོད།ཁབ་ཁ་སྐུ་འཁྲུངས་སའི་པུ་ར་གེནི་ཡོ་རོབ་ཀྱི་གྲོང་ཁྱེར་གྲགས་ཅན་ཞིག་ཡིན།སྐབས་དེར་མི་གྲངས་འབུམ་བརྒྱད་ལྷག་ཡོད་པ་ལྔ་ཆའི་གཅིག་གིས་འཇར་མན་གྱི་སྐད་ཤོད་ཀྱི་ཡོད།འདི་ལ་ཁང་པའི་བཀོད་པ་བརྗིད་ཆེ་བ་ངོ་མཚར་བར་མ་ཟད།རོལ་དབྱངས་ཀྱི་ལོ་རྒྱུས་རིང་ཞིང་།རྩོམ་པ་པོ་ལའང་ཁབ་ཁ་ལས་གཞན་རིལ་ཁེལ་སོགས་མང་དུ་མཆིས་ཤིང་།ཐམས་ཅད་ཀྱིས་འཇར་མན་གྱི་ཡི་གེའི་ལམ་ནས་རྩོམ་འབྲི་བས།ཕྱིསཔུ་ར་གེའི་རྩོམ་རིགཅེས་པའི་བརྡ་ཐ་སྙད་ཀྱང་བྱུང་།